open-index/open-wikipedia-markdown huggingface dataset:
Roguno užtvanka

**Roguno užtvanka** – statoma 335 m aukščio užtvanka Centrinėje Azijoje, vakarų vidurio Tadžikistane, užtvenkusi Vachšo upę, vienas iš Vachšo hidroelektrinių kaskados objektų. Nuo 1976 m. užsitęsusias statybas numatyta užbaigti, įvedant pirmąją eilę pajėgumų 2018 m.

## Projektas

Pasiekusi projektinį 335 m aukštį, užtvanka taps aukščiausia pasaulyje. HE projektinis galingumas numatomas 3600 MW (6 radialiniai ašiniai hidroagregatai po 600 MW), metinė elektros energijos gamyba – 17,1 mlrd. kWh. Požeminio HE statinio mašinų salės dydis: ilgis – 220 m, plotis – 22 m, maksimalus aukštis – 78 m, transformatorių pastotės dydis: 200×20×40 m. Numatomo tvenkinio visas tūris pasieks 13,3 km³, naudingas tūris – 10,3 km³. Dambos ilgis sieks 1,5 km. Vandens saugykla statoma tiek energetiniams, tiek 300 tūkst. ha ploto sausų žemių drėkinimo poreikiams tenkinti.

## Kritika

Tai ne pirmą dešimtmetį užsitęsęs hidroenergetinis projektas nuolat stokojančioje elektros energijos šalyje, patyrusioje pilietinį karą ir ekonominį nuosmukį po SSRS žlugimo. Roguno užtvanka statoma aukšto seisminio aktyvumo zonoje ir kelia ekonominius nesutarimus su žemupyje besiribojančiu kaimyniniu Uzbekistanu. Užbaigus Roguno užtvanką su HE, Tadžikistano biudžetas gaus papildomų pajamų iš elektros energijos eksporto. Tačiau Uzbekistano valdžia baiminasi, kad paleidus aukščiau stovinčią Roguno HE, pasikeitęs Vachšo upės nuotėkis neigiamai įtakos Amudarjos upės režimą. Tokiu būdu šios šalies ekonomika negaus didelio vandens kiekio, ir tai pirmiausia darys įtaką pelningos medvilnės gamybai.

## Statybos istorija

1974 m. parengtas techninis projektas. 1976 m. į Vachšo slėnį atsikėlė pirmieji statybininkai. Upės slėnyje pradėtas statyti Roguno miestas. 1987 m. buvo užtvertas Vachšas. 1993 m. užtvankos aukštis pasiekė 40 m. Tuo metu jau buvo iškasta 21 km tunelių, atlikti pagrindiniai kalnakasybos darbai, įrengiant mašinų (70 %) ir transformatorių (80 %) sales. Po SSRS griūties statybos užkonservuotos. 1993 m. pavasario potvyniai nuplovė užtvankos viršutinį pylimą, iš dalies paskandino tunelius ir mašinų salę.

2004 m. pasirašytas susitarimas su Rusijos kompanija „Rusal“ užbaigti statybas. Buvo derinami naujo projekto variantai, rusai siūlė pastatyti 285 m aukščio gelžbetoninę užtvanką. Tadžikistano pusė nesutiko ir 2007 m. sutartį nutraukė. Suplanuotas užtvankos užbaigimas 2009 m. buvo atidėtas. Dviejų pirmos eilės 400 MW bendro galingumo hidroagregatų paleidimas buvo numatytas 2012 m. pabaigoje. Tai neįvyko, nes Pasaulio Banko samdyti ekspertai pasiūlė sumažinti statinio aukštį iki 170 m, o Tadžikistanas su tuo kategoriškai nesutiko.

Atnaujinus užtvankos statybas, 2016 m. spalio 29 d. buvo pertverta Vachšo upė, pakeičiant jos tėkmės kryptį nutekėjimo tuneliais. Sudarytas darbų planas paleisti pirmajai Roguno HE eilei iki 2018 m. pabaigos, antrajam hidroagregatui – 2019 m. balandžio mėn.

## Taip pat skaitykite

* Nureko tvenkinys

## Šaltiniai

## Nuorodos

* Mūšis Centrinėje Azijoje dėl vandens  (rusų k.)
Gargždų arena

**Gargždų arena** – universali sporto arena, esanti Gargžduose, Klaipėdos rajone, kaip dalis daugiafunkcinio sporto ir pramogų centro. Statybos prasidėjo 2023 m., o oficialiai atidaryta 2025 m. rugsėjo 19 d.

Sporto centras apima universalią areną, atitinkančią LKL standartus, 25 metrų ilgio baseiną su reguliuojamo aukščio dugnu ir keturiais takeliais, SPA zoną, treniruoklių sales bei mažą ledo areną. Objektas pritaikytas tiek įvairių sporto šakų varžyboms, tiek koncertams bei kitiems renginiams.

## Šaltiniai
Klaipėdos turizmo mokykla

**Klaipėdos turizmo mokykla** – valstybinė profesinio mokymo įstaiga,  teikianti pirminį ir tęstinį profesinį mokymą. Įsikūrusi Klaipėdoje, Taikos pr. 69. Įstaigos kodas – 190974577. 

Mokykla rengia prekybos ir maitinimo įmonių aptarnavimo specialistus, darbuotojus viešbučiams ir turizmui. Mokykloje akredituota vidurinio ugdymo programa, yra gimnazijos skyrius. Praktinis mokymas organizuojamas mokyklos Viešbučių ir restoranų bei prekybos sektorinio praktinio mokymo centre esančiose virtuvėse, konditerijos cechuose, cukrainėje, parduotuvėje. Mokykla yra sudariusi bendradarbiavimo sutartis dėl tęstinio mokymosi su Socialinių mokslų kolegija, Klaipėdos verslo aukštąja mokykla, Klaipėdos valstybine kolegija, Vilniaus kooperacijos kolegija, Lietuvos verslo kolegija.

## Istorija

Mokykla įkurta 1961 m. Nuo 1994 m. pavadinta turizmo mokykla. 2006 m. įkurtas gimnazijos skyrius. 2015 m. atlikus mokyklos pastato rekonstrukciją, įrengtas praktinio mokymo centras.

2010-2011 m. m. mokėsi  804  mokiniai,  2011-2012 m. m. – 764 mokiniai, 2013-2014 m. m. – 762 mokiniai. 2016 m. mokykloje dirbo 65 mokytojai,

## Profesijos
* Svečių aptarnavimo darbuotojas
* Virėjas
* Finansinių paslaugų teikėjas
* Sporto organizacijos veiklos organizatorius
* Poilsio paslaugų agentas
* Padavėjas ir barmenas
* Konditeris
* Apskaitininkas 
* Biuro administratorius
* Renginių ir poilsio paslaugų organizatorius
* Kelionių pardavimo agentas

## Direktoriai
* Audrius Kurlavičius (nuo 2009)
* Milda Višomirskienė (1968-2009)

## Nuorodos
* Sąrašas:Lietuvos profesinio mokymo įstaigos
* Oficiali svetainė
Išskirtinio natūralaus grožio sritis

**Išskirtinio natūralaus grožio sritis** – statusas, kurį įgija saugomų teritorijų grupei Anglijoje, Velse ir Šiaurės Airijoje priklausančių natūralaus gamtinio grožio teritorijos. Skirtingai nuo nacionalinių parkų šios sritys neturi autonominio valdymo ir jas prižiūri valstybinės instancijos.

Šiuo metu išskirtinio natūralaus grožio srities statusą turi 46 teritorijos: 33 Anglijoje, 4 Velse, 8 Šiaurės Airijoje ir 1 pasienyje tarp Anglijos ir Velso. 1956 m. pirmoji teritorija pelniusį šį statusą buvo Goverio pusiasalis. Paskutinį kartą sąrašas papildytas 1995 m. įtraukiant Tamaro upės slėnį.

## Teritorijų sąrašas
### Anglija

* Arnsidas ir Silverdeilas
* Blakdauno kalvos
* Kanok Čeisas
* Čičesterio uostas
* Čilterno kalvis
* Kornvalio INGS
* Kotsvoldo kalvos
* Kranborno Čisas
* Dedhamo Veilas
* Dorseto INGS
* Rytų Devono INGS
* Boulando miškas
* Hai Vilandas
* Hovardiano kalvos
* Vaito sala
* Silio salos
* Kento Dounasas
* Linkolnšyro Voldas
* Malverno kalvos
* Mendipo kalvos
* Niderdeilo INGS
* Norfolko pakrantė
* Šiaurės Devono pakrantė
* Šiaurės Peninai
* Nortumberlando pakrantė
* Šaiurės Vesekso Dounsas
* Kvontoko kalvos
* Šropšyro kalvos
* Solvėjaus pakrantė
* Pietų Devono INGS
* Sufolko pakrantė
* Surėjaus kalvos
* Tamaras
* Vajaus slėnis (dalinai Velse)

### Velsas
* Anglesis
* Kluido kalnynas ir Di slėnis
* Goverio pusiasalis
* Lino pusiasalis
* Vajaus slėnis (dalinai Anglijoje)

### Šiaurės Airija
* Antrimo pakrantė
* Binevenago kalnas
* Milžinų kelias
* Lagano slėnis
* Morno kalnai
* Guliono žiedas
* Sperino kalnai
* Strangfordo įlanka

## Šaltiniai
RK1922

**RK1921** – rajoninis kelias, jungiantis Raudondvarį ir Žemaitkiemį. Kelio ilgis – 15,1 km.

Kelias prasideda Raudondvaryje, sankryžoje su krašto keliu . Už šios gyvenvietės sekančios kitos gyvenvietės: Naujieji Bernatoniai, Vosiškiai. Kelias daugiausia eina laukais ir pro nedideles gyvenvietės, kerta porą nedidelių miško masyvų. Už Vosiškių, Žemaitkiemio apylinkėse, baigiasi trišalėje sankryžoje su rajoniniu keliu . Joje, minimas rajoninis kelias daro posūkį nuo Vilkijos link magistralės .
Kuršėnų politechnikos mokykla

**VšĮ Kuršėnų politechnikos mokykla** – buvusi valstybinė profesinio mokymo įstaiga, viešoji įstaiga, įsikūrusi Daugėlių g. 17, Kuršėnuose, Šiaulių rajone. Įstaigos kodas – 190087881. Mokyklos dalininkai – LR švietimo ir mokslo ministerija ir UAB „Vilraima“. Dėstoma lietuvių kalba.

## Istorija

Mokykla pastatyta ir atidaryta 1973 m. 2007 m. įregistruota viešoji įstaiga Kuršėnų politechnikos mokykla. 2008 m., pirmojoje iš Šiaulių apskrities profesinių mokyklų, akredituota vidurinio ugdymo programa, įsteigtas gimnazijos skyrius. 

2016 m. rugsėjo 1 d. mokykloje mokėsi 435 mokiniai, buvo suformuota 17 grupių. Dirbo 51 pedagogas: 22 bendrojo ugdymo ir 24 profesijos mokytojai, socialinis pedagogas, 2 psichologai, bendrabučio auklėtojas, vairavimo instruktorius. 2022 m. mokykla išregistruota.

## Veikla

Mokykla vykdo profesinio (pirminio ir tęstinio) mokymo programas, kartu vykdoma ir vidurinio ugdymo programa, todėl įgyjama ne tik profesija, bet ir vidurinis išsilavinimas. Mokymo įstaiga turi licenciją įgyvendinti 29 pirminio profesinio mokymo programas, 48 darbo rinkos mokymo programas,  28 neformaliojo ugdymo programas. Nuo 2015 m. mokoma pagal 20 profesinio mokymo programų, kurių trukmė nuo 1 metų iki 3 metų.

Rengiami paslaugų sferos specialistai: virėjai, konditeriai, padavėjai ir barmenai, kirpėjai, prekybos įmonių vadybininko padėjėjai, pardavėjai, smulkiojo verslo organizatoriai, automobilių mechanikai, suvirintojai, staliai, baldžiai.

Mokykloje yra edukaciniai padaliniai: tolerancijos ugdymo centras, „B“ kategorijos vairuotojų rengimo mokykla, bibliotekos ir skaityklos informacinis centras, autoservisas, krepšinio klubas „Politechnika“.

## Direktoriai
* Regina Rupšienė

## Šaltiniai

## Nuorodos
* Sąrašas:Lietuvos profesinio mokymo įstaigos
* Oficiali svetainė
RK1923

**RK1923** – rajoninis kelias, jungiantis Padauguvėlę ir Naujatrobį. Kelio ilgis – 6,2 km.

Kelias prasideda Padauguvėlėje, sankryžoje su  ir eina link Naujatrobių. Kelias daugiausia eina dirbamais laukais. Už Naujatrobių kerta Vejuonos upelį. Baigiasi sankryžoje su rajoniniu keliu .
RK1924

**RK1924** – rajoninis kelias, tarnaujantis kaip privažiuojamasis kelias prie Patamulšėlio gyvenvietės nuo rajoninio kelio . Kelio ilgis – 1,14 km.

Kelias tarnauja kaip atšaka nuo rajoninio kelio  ir kerta Patamulšėlio gyvenvietę.
RK1925

**RK1925** – rajoninis kelias, jungiantis Čekiškę ir Cinkiškius. Kelio ilgis – 13 km.

Kelias prasideda Čekiškėje, sankryžoje su . Pakeliui esančios gyvenvietės: Liučiūnai, Karalgiris. Baigiasi Cinkiškių sankryžoje su magistrale . Toliau kelias eina kaip krašto kelias .
Marijampolės profesinio rengimo centras

**Marijampolės profesinio rengimo centras** – valstybinė profesinio rengimo institucija, veikianti Marijampolėje, Kauno g. 117, teikianti pirminį ir tęstinį profesinį mokymą dėstomąja lietuvių kalba. Centre sudarytos sąlygos įgyti specialybę, pagrindinį bei vidurinį išsilavinimą ir persikvalifikuoti. Įstaigos kodas: 111964944. 

Centre 2019-2020 m. m. mokėsi 1407 mokinių, dirbo 158 pedagoginiai darbuotojai.

## Istorija

Centras įsteigtas 2000 m. vykdant Lietuvos profesinių mokyklų tinklo optimizavimą. Į Centrą buvo sujungtos tuometinės mokymo įstaigos:
* Marijampolės politechnikos mokykla;
* Marijampolės statybininkų mokykla;
* Marijampolės žemės ūkio mokykla;
* Vilkaviškio žemės ūkio mokykla;
* Kudirkos Naumiesčio žemės ūkio mokykla;
* Marijampolės griežtojo režimo pataisos darbų kolonijos mokymo skyrius;
* Marijampolės griežtojo režimo pataisos darbų kolonijos filialas Kybartuose.
Šių mokyklų bazėje buvo įkurti paslaugų, statybos ir mechanikos, Vilkaviškio, Kudirkos Naumiesčio ir pataisos namų skyriai. 2004 m. įkurtas Centro istorijos muziejus, sujungus buvusių Statybininkų, Žemės ūkio ir Politechnikos mokyklų muziejų eksponatus ir saugojamą muziejinę medžiagą. Ekspozicijų nuotraukose pateikiama mokyklų istorija iki Centro sukūrimo.

## Mokymo programos

## Direktoriai
* Vidas - Juozas Šalaševičius
* Gražvydas Juodišius

## Nuorodos
* Sąrašas:Lietuvos profesinio mokymo įstaigos
* Oficiali svetainė
RK1921

**RK1921** – rajoninis kelias, jungiantis Giraitę ir Užliedžius. Kelio ilgis – 4,7 km.

Kelias prasideda į šiaurę nuo Giraitės gyvenvietės, sankryžoje su magistraliniu keliu . Prie sankryžos yra degalinė.  Eina dirbamų žemių laukais. Už kelių kilometrų, šiauriniu pakraščiu praeina Užliedžių gyvenvietę. Už gyvenvietės, kelias nusileidžia į Nevėžio slėnį ir baigiasi sankryžoje su rajoniniu keliu
Vaitkaičių tvenkinys

**Vaitkaičių tvenkinys** – tvenkinys Lietuvoje, Šiaulių rajone, 4 km į pietvakarius nuo Kuršėnų. Sudarytas užtvenkus Kumulšos upę (Ventos intakas) 5,5 km nuo jos žiočių. Tvenkinio ilgis iš pietų į šiaurę – 0,4 km, plotis – iki 0,22 km. Altitudė 105,2 m. Pasroviui už 0,64 km yra Pakumulšių I tvenkinys. Pietinis tvenkinio galas užpelkėjęs. Tvenkinys labai užžėlęs vandens augalija. Krantai neaukšti, apaugę medžiais ir krūmynais. Aplinkui plyti dirbami laukai. Vakarinėje pakrantėje yra Vaitkaičių kaimas.

Tvenkinys įrengtas 1976 m. 2003 m. tvenkinio vanduo buvo nuleistas ir atlikti pralaidos ir užtvankos remonto darbai. Rytinėje pakrantėje, šalia užtvankos, įrengtas paplūdimys.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Darbas priedangoje (2016 m. komedija)

**Darbas priedangoje** () – 2016 metų daniška komedija.

## Aktoriai
: *Aktorius – veikėjas*
* Linda P – kvailoka policininkė Rikė (Rikke).
* Roland Møller – prekeivis narkotikais Mikas (Mick).
* Anders Baasmo Christiansen – policininkas, kalbantis norvegišku akcentu, vardu Torbjornas (Thorbjørn).
* Ali Kazim – nusikaltėlių vadeiva Omaras.
* Sara Al-Naser – Saida, samdoma smogikė.
* Casper Crump – korumpuotas policininkas Kuno.
* Paprika Steen – Hana (Hanne), policijos nuovados viršininkė.
* Mia Lyhne – Grethe.
* Hadi Ka-Koush – Burhanas, kebabų kepėjas.

## Kūrėjai
* Prodiuseris: Wadt Thomson.
* Režisierius: Nikolaj Peyk.
* Scenaristai: Casper Christensen.

## Nuorodos
*
Viaznikai

**Viaznikai** () – miestas Rusijoje, Vladimiro srities rytuose, Kliazmos dešiniajame krante, 93 km į rytus nuo Vladimiro. Rajono centras. Šalia miesto eina plentas M-7 „Volga“, pietiniame rajone Novoviaznikuose yra geležinkelio stotis prie linijos į Kazanę; seniau veikė upių uostas. Tekstilės, mašinų gamybos ir metalo apdirbimo, siuvimo, maisto (pieno, mėsos, konservų) pramonė.

Viaznikuose veikia istorijos ir meno muziejus. Yra 1638 m. pastatyta Apreiškimo cerkvė ir vienuolynas, keletas kitų XVIII–XIX a. cerkvių, XIX a. pramonininko Senkovo rūmai.

## Istorija

XII–XIII a. dabartinio Viaznikų miesto apylinkėse buvo Zalesės Jaropolčo miestas-tvirtovė. 1239 m. jį sugriovė totoriai. 1657 m. caro Aleksejaus Michailovičiaus nurodymu Jaropolčo miestas atkurtas. Tačiau tvirtovę nusiaubė gaisras ir Jaropolčas palaipsniui susiliejo su aplink augančia Viaznikų gyvenviete. 1778 m. Viaznikai tapo miestu. XIX a. buvo svarbus linų apdirbimo pramonės centras.
 

Vyazniki. Bolshaya Sadovaya Street.jpg|Senoji medinė architektūra (Didžioji Sodų g.)
Вязники. Неторопливость. - panoramio.jpg|Viaznikai rudenį
Vyazniki. Annunciation Church at Bolshaya Moskovskaya Street.jpg|Apreiškimo soboras
Vyazniki. Senkov Mansion.jpg|Senkovo rūmai


## Šaltiniai
Vidzgirio botaninis draustinis

**Vidzgirio botaninis draustinis** – saugomas gamtos plotas Lietuvoje, Alytaus pietuose (prie Vidzgirio), Alytaus miško vakaruose (Vidzgirio miške), Nemuno kilpoje. Pietine dalimi teka Nemuno intakas Kirmija. Įkurtas 1960 m.

Saugoma būdinga pietų Lietuvos miško augmenija su daugiau nei 100–120 m. senumo ąžuolynu bei didžiausiu šalies skroblynu. Taip pat auga retieji augalai – paprastoji gebenė, daugiametė blizgė, meškinis česnakas ir kt.

## Šaltiniai

## Nuorodos
dzukijostv.lt / Vidzgirio botaninis draustinis
Vidnesas

**Vidnesas** (*Vidnis*, ) – miestas Jungtinėje Karalystėje, Anglijoje, Češyro grafystėje, į vakarus nuo Liverpulio, prie Mančesterio kanalo (Mersio pakrantėje). Haltono apygardos centras. Chemijos pramonės centras. Mašinų gamybos, metalo apdirbimo, siuvimo pramonė. Yra anglikonų Šv. Marijos, Šv. Martyno bažnyčios, chemijos pramonės muziejus, rotušė.

## Istorija

Vietovardis kildinamas iš danų žodžių *vid* ir *noese* („plati nosis“), turint omeny iškyšulį Mersio pakrantėje.

Vidnesas kaip miestas pradėjo kurtis 1847 m., pastačius pirmąją chemijos gamyklą. XIX–XX a. vid. buvo svarbus pramoninis (ypač chemijos) centras, apylinkėse kastos akmens anglys.

## Šaltiniai
Vičita Folsas

**Vičita Folsas** () – miestas Jungtinėse Amerikos Valstijose, šiaurės Teksase, 185 km į šiaurės vakarus nuo Fort Vorto. Apygardos centras. Prateka Vičitos upė (Raudonsios upės baseinas). Naftos perdirbimo, chemijos, odos, tekstilės pramonė, mašinų gamyba. Apylinkėse išgaunama nafta ir gamtinės dujos. Veikia 1922 m. įkurtas universitetas. Vičita Folse yra vienas svarbiausių šalyje Šepardo karinis aerodromas, kuriame rengiamos NATO pratybos. Miestas žymus 1919 m. pastatytu pastatu, vadinamu „mažiausiu pasaulio dangoraižiu“ (12 m aukščio).

## Istorija

XIX a. Vičita Folso vietoje gyveno indėnai čoktavai. Amerikiečiai gyvenvietę įkūrė apie 1861 m., miestu tapo 1872 m., jau 1882 m. čia nutiestas geležinkelis, miestas tapo apygardos centru. Miestą nesyk nusiaubė potvyniai ir tornadai (1964, 1979 m.).

## Šaltiniai
Vidurdienis

**Vidurdienis** (arba ***vidudienis***) – paros metas, kai Saulė danguje pasiekia aukščiausią tašką (kulminacijos akimirka). Juostinio laiko vidurdienis yra valandinės juostos vidurinio dienovidinio vidutinis vidurdienis.

Iki 1924 m. vidutinis vidurdienis buvo laikomas astronominės paros pradžia.

## Šaltiniai
Vidurio Atlanto kalnagūbris

**Vidurio Atlanto kalnagūbris** – išilgai visą Atlanto vandenyną kertanti povandeninė kalnų grandinė; Vandenyno vidurio kalnagūbrio dalis. Ilgis viršija 18 000 km ir tęsiasi iš šiaurės nuo Arkties iki antarktinių vandenų. Didžiausią plotį pasiekia ties Azorais ir į pietus nuo 30 ° p. pl.

Pagrindinės dalys: Knipovičiaus, Monos, Jan Majeno, Reikjaneso, Šiaurės Atlanto, Pietų Atlanto, Afrikos-Antarktidos.

Išilgai ir skersai suskaidytas lūžių (ypač šiaurėje). Lūžių susikirtimo vietose susidarę gilūs loviai. Viršutinį kalnų sluoksnį sudaro oligoceno-kvartero toleitiniai bazaltai su karbonatinių uolienų tarpsluoksniais, apatinį – juros-oligoceno amfibolitai ir ofiolitai (nuo anortozitų iki ultrabazitų). Kalnagūbrio pietinės pusės šlaituose yra veikiančių povandeninių ugnikalnių. Dalis jų sudaro salas (Dangun Žengimo, Šv. Elenos, Tristano da Kunjos).


Dorsale1.JPG|Kalnagūbrio lūžiai Islandijoje
Expl2266 - Flickr - NOAA Photo Library.jpg|Bazaltinis kalnagūbrio paviršius
Expl2230 - Flickr - NOAA Photo Library.jpg|Karbonatinės smailės


## Šaltiniai
Vidurio Europos lyguma

**Vidurio Europos lyguma** () arba ***Šiaurės Europos lyguma*** (, , ) – lyguma Vidurio ir Vakarų Europoje. Driekiasi per Lenkijos, Vokietijos, Danijos, Nyderlandų teritorijas. Tęsiasi nuo Baltijos ir Šiaurės jūrų šiaurėje iki Vidurio Europos hercininių kalnų pietuose. Ilgis iš vakarų į rytus ~600 km, plotis 200–300 km, būdingas aukštis 50–100 m. Aukščiausia vieta – 329 m (Vežicos kalnas, šiaurės Lenkija). Vidurio Europos lygumos dalis, esanti Vokietijoje, vadinama Šiaurės Vokietijos žemuma. Lygumos paviršių sustumdė pleistoceno ledynai (rytuose moreniniai, vakaruose zandriniai dariniai).

Lygumą raižo tankus upių tinklas, gausu ežerų, pelkių. Būdingi plačialapių, spygliuočių miškai, viržynai. Vidurio Europos lyguma tankiai apgyvendinta, daugelis kraštovaizdžių sukultūrinta. Didžiausi čia įsikūrę miestai: Berlynas, Amsterdamas, Varšuva, Poznanė, Hamburgas, Brėmenas, Hanoveris, Roterdamas.

## Šaltiniai
2016–2017 m. UEFA Europos lyga

**2016-2017 m. UEFA Europos lyga** – 46-asis UEFA Europos lygos sezonas, kuris prasidėjo 2016 m. birželio 30 d. kvalifikacinėmis varžybomis ir baigėsi 2017 m. gegužės 24 d. 

Turnyro nugalėtojais tapo Manchester United FC iš Anglijos. Finale jie susitiko su AFC Ajax.

## Lietuvos klubų pasirodymai UEFA Europos lygos 2016–2017 m. atrankoje
UEFA Europos lygos 2016–2017 m. atrankos turnyre dalyvavo ir trys Lietuvos klubai. FK Atlantas, FK Sūduva ir FK Trakai.

### [[FK Sūduva]]

FK Sūduva kovas pradėjo nuo pirmojo etapo. Burtai suvedė su FC Midtjylland iš Danijos. 

Pirmoji akistata įvyko  2016 m. birželio 30 d. Danijoje. 1:0 nugalėjo danai.

 
---

Atsakomosios rungtynės vyko 2016 m. liepos 7 d. Marijampolėje. 
Danai dar kartą nugalėjo 1:0 ir pateko į kitą turnyro etapą.

---

### [[FK Atlantas]]

FK Atlantas kovas pradėjo nuo pirmojo etapo. Jėgas išmėgino su HJK Helsinki iš Suomijos. 

Pirmosios rungtynės įvyko 2016 m. birželio 30 d. Klaipėdoje. Suomiai nugalėjo 2:0.

---

Atsakomosios rungtynės vyko Suomijoje ir baigėsi lygiosiomis 1:1.

Bendru rezultatu 3:1 suomiai įrodė pranašumą ir pateko į antrą etapą.


---

### [[FK Trakai]]
FK Trakai kovas pradėjo nuo pirmojo etapo ir susitiko su JK Nõmme Kalju iš Estijos.

Pirmosios rungtynės buvo 2016 m. birželio 30 d. Vilniuje. Pergalę 2:1 iškovojo lietuviai.


---

Atsakomosios rungtynės Estijoje buvo pralaimėtos 1:4.

Bendras dvejų rungtynių rezultatas buvo 5:3. Estai pateko į antrąjį etapą.


---

### Apibendrinimas

Visos trys turnyre dalyvavusios komandos iš Lietuvos kovas baigė jau po pirmojo etapo.

## Finalo rungtynės



## Šaltiniai
Jakub Kobylański

**Jokūbas Kobylanskis**, **Jokūbas iš [[Kobylanas|Kobylano]]** (mirė 1454 m. gegužės 20 d.) - lenkų riteris ir karvedys, 1425-1430 Vytauto Didžiojo dvaro maršalka, nuo 1444 Biečo ir nuo 1453 Gniezno kaštelionas. Nuo 1450 Kazimiero Jogailaičio raikytojas.

Bžesko seniūno, Jono Kobylanskio (*Jan Kobylański*) brolis.

1435 m. lenkų pajėgos, vedamos Kobylanskio buvo nusiųsti į pagalbą Žygimantui Kęstutaičiui, kuris dalyvavo kare su savo pusbroliu Švitrigaila. Kobylanskiui teko vadovauti jungtinei lietuvių-lenkų kariuomenei Pabaisko mūšyje, kur pasiekė pergalę.
Ukrainos futbolas 1998–1999 m.

**[[Ukraina|Ukrainos]] futbolo varžybos [[1998]]-[[1999]] m.**
*  prasidėjo 1998 m. liepos 7 d., baigėsi 1999 m. birželio 25 d.;
* s turnyras prasidėjo 1998 m. rugpjūčio 1 d., o finalas įvyko 1999 m. gegužės 30 d.

## Čempionatas

8-asis Ukrainos futbolo čempionatas buvo žaidžiamas nuo 1998 m. liepos 7 iki 1999 m. birželio 25 d. Nugalėtojais tapo Kijevo „Dinamo“, o Donecko „Šachtar“ buvo antri. Kryvyj Riho „Krivbas“ užėmė trečią vietą.

Pirmoje lygoje Odesos „Čornomorecʹ“ iškovojo antrąją vietą ir kitą sezoną grįžo į elitą. Zaporožės „Torpedo“ Pirmoje lygoje buvo trečias, bet po sezono paskelbė apie bankrotą, todėl buvo nuspręsta surengti papildomas rungtynes dėl patekimo į elitą. Čerkasų „Čerkasai“ ir Ivano Frankivsko „Prikarpatjė“ rungtynėse 3:1 laimėjo „Prikarpatjė“. 

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Металлург value:white
  id:Динамо value:blue
  id:Нива value:yellow
PlotData=
  bar:Position width:15 color:white align:center
  from:1 till:2 shift:(0,19) text:"DM"color:Металлург
  from:2 till:3 shift:(0,19) text:"Niva"color:Нива
  from:3 till:30.9 shift:(0,19) text:"Kijevo Dinamo"color:Динамо


### Galutinė komandų rikiuotė
* Čempionais tapo Kijevo „Dinamo“.

### Pereinamosios rungtynės

Čerkasų „Čerkasai“ ir Ivano Frankivsko „Prikarpatjė“ žaidė rungtynes dėl vietos elito lygoje. 

Ivano Frankivsko „Prikarpatjė“ nugalėjo 3:1 ir apgynė teisę būti elito lygoje.

## 1998–1999 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinaliai (1/2 f.)
#### Pirmosios rungtynės
----

----

----

----

#### Atsakomosios rungtynės
----

*[[FK Dinamo Kiïv|Kijevo „Dinamo“]] nugalėjo bendru rezultatu 6-1 ir pateko į finalą.*
----
-----

*[[FK Šahtar Donecʹk|Donecko „Šahtar“]] laimėjo tik pratęsus atsakomąsias rungtynes ir pateko į finalą.*
----

### Finalas

* 1999 m. gegužės 30 d. vykusiose finalo rungtynėse susitiko Lvovo „Karpati“ ir Kijevo „Dinamo“.
* Kijevo „Dinamo“ nugalėjo 3:0 ir tapo taurės savininkais. 
* Ketvirtą kartą Kijevo „Dinamo“ iškovojo Ukrainos futbolo taurę.

----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
Pakumulšių II tvenkinys

**Pakumulšių II tvenkinys** – tvenkinys Lietuvoje, Šiaulių rajone, 4 km į vakarus nuo Kuršėnų. Sudarytas užtvenkus Kumulšos upę (Ventos kairysis intakas) 0,8 km nuo jos žiočių. Tvenkinio ilgis iš pietų į šiaurę – 1,5 km, plotis – iki 0,09 km. Altitudė 99,4 m. Krantai vietomis aukštoki ir statūs, apaugę medžiais ir krūmais. Priešsroviui į pietus už 0,22 km už kelio  telkšo Pakumulšių I tvenkinys. Yra 2 salos (7 ir 2 arų dydžio). Didesnioji sala liepteliu sujungta su rytiniu krantu. Aplinkui plyti dirbami laukai. Viršutinį tvenkinio trečdalį kerta kelias Nr.4026 iš Pakumulšių į Skačius. Pietrytinėje tvenkinio pakrantėje yra įsikūrusi Pakumulšių gyvenvietė. 

Tvenkinys įrengtas 1987 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
FK Čerkasy

**Čerkasų FK „Čekasy“ arba FK „Dnipro“** – buvęs Ukrainos futbolo klubas iš Čerkasų.

## Istorija
Klubas įkurtas 1955 m. „Burevestniko“ pavadinimu. 1957 m. tapo „Kolhozniku“. 

Po to dar keletą kartų keitėsi klubo pavadinimai. Klubas bankrutavo 2009 m.

**Pastaba.** Po šio klubo žlugimo Čerkasuose įsikūrė „Slavutič“, kuris vėliau ėmė naudoti „Dnipro“ žymenį. Šie du „Dnipro“ neturi nieko bendro. Jų atskira istorija, tačiau sirgaliai išsireikalavo „Dnipro“ vardo. Dabar naudojamas „Čerkaskij Dnipro“ pavadinimas. Buvo pakeistas „Slavutič“ logotipas ir naudojamas „Dnipro“ pavadinimas bei logo, kuriame nurodyta 1955 m. data. tai įneša šiokios tokios painiavos.

## Spalvinė gama
Balta, raudona, mėlyna.

## Apranga
* Namuose žaidė tradicine apranga

* Svečiuose žaidė balta mėlyna apranga

## Pasiekimai
Niekada nežaidė Ukrainos elito lygoje. Aukščiausias klubo pasiekimas trečioji vieta antros pakopos pirmenybėse 1999/2000 metų sezone.

1999 m. Pirmoje lygoje užimta ketvirta vieta lėmė galimybę pasivaržyti dėl patekimo į elito lygą, bet šias rungtynes pralaimėjo ir į elitą nepateko.

## Išnašos

## Nuorodos
*
UAB Vilniaus troleibusai

**UAB „Vilniaus troleibusai“** – įmonė, teikusi keleivių vežimo ir aptarnavimo paslaugas troleibusais Vilniuje iki 2011 m. lapkričio 4 d., kai įmonė buvo reorganizuota į UAB „Vilniaus viešasis transportas“.

## Istorija

1993 m. balandį Vilniaus troleibusų valdyba reorganizuota į UAB „Vilniaus troleibusai“, o steigėja ir savininkė buvo Vilniaus miesto savivaldybės taryba.

1996 m. ir 1997 m. iš savivaldybės lėšų buvo įsigyta po 30 naujų čekiškų troleibusų „Škoda-14Tr“, o 1999 m. – 23 „Škoda-14TrM“.

2004–2006 m. lizingu įsigijo 45 naujus lenkiškus žemagrindžius troleibusus „Solaris Trollino 15 AC“.

2007–2011 m. nusipirko 13 naudotų „Škoda-14 Tr" troleibusų.

2011 m. lapkričio 4 d. reorganizuota į UAB "Vilniaus viešasis transportas".

## Eksploatuoti troleibusų modeliai

## Šaltiniai
Staškevičiai (herbo Leliva)

**Staškevičiai** () – Leliva herbo LDK bajorų giminė, pirmą kartą minima XVI a. pradžioje.
## Giminės pradininkai
Staškevičiai (Staszkiewicz) – sena Lietuvos Didžiosios Kunigaikštijos bajorų giminė, kurios istorija siekia bent XVI a. pradžią. Staškevičių (Staszkiewicz) pavardės kilmė siejama su vardu „Staško“ („Staszko“), kurio kilmė yra galimai lenkiška-rusėniška (vardo „Stanislovas“ atmaina/ vardo „Eustachijus“ atmaina).

Nepaisant to, dar 1528 m. Lietuvos Didžiosios Kunigaikštijos kariuomenės surašyme minimų „Staško“, „Staškavičių“, „Staškevičių“ gyvenamosios vietos nurodomos etninėse lietuvių gyvenamose žemėse (Žemaitijoje, Trakų, Vilniaus vaivadijose). Tad, giminės etninė kilmė kelia tam tikrų klausimų bei reikalauja išsamesnių tyrimų: (1) pagal pavardę giminės kilmė lyg ir galėtų būtų laikoma rusėniška, tačiau (2) remiantis istoriniais šaltiniais matyti, jog jau XVI a. pradžioje giminės pradininkai daugiausiai gyveno etninėse lietuvių žemėse.)

Vertinant vėlesnius istorinius šaltinius matyti, kad Staškevičių giminės atstovai daugiausiai gyvena Žemaitijoje (Telšių, Raseinių, Šiaulių apylinkėse), taip pat Upytės, Vilkmergės, Ašmenos pavietuose, dabartinės Ukrainos teritorijoje.

Heraldikos tyrinėtojai nurodo, kad Žemaitijoje rezidavę Staškevičiai XVII a.-XVIII a. kaip savo herbą naudojo „Leliva“ ir „Sas“ herbų variacijas, skirtingais laikotarpiais sudarytuose herbynuose galima aptikti bajorų Staškevičių XVII a.-XVIII a. naudotus herbus „Staszkiewicz I“, „Staszkiewicz II“ bei „Staszkiewicz III“. Vėliau, XIX a. istoriniuose šaltiniuose Staškevičių herbas nurodomas kaip „Leliva“.

## Šaltiniai
Ukrainos futbolas 1999–2000 m.

**[[Ukraina|Ukrainos]] futbolo varžybos [[1999]]-[[2000]] m.**
*  prasidėjo 1999 m. liepos 12 d., baigėsi 2000 m. birželio 20 d.;
* s turnyras prasidėjo 2000 m. kovo 11 d. , o finalas įvyko 2000 m. gegužės 27 d.

## Čempionatas

9-asis Ukrainos futbolo čempionatas buvo žaidžiamas nuo 1999 m. liepos 12 iki 2000 m. birželio 20 d. Nugalėtojais tapo Kijevo „Dinamo“, kurie šiame sezone nepralaimėjo nei vienerių rungtynių. Donecko „Šachtar“ buvo antri. Kryvyj Riho „Krivbas“ užėmė trečią vietą. Kirovohrado "Zirka" šiame sezone pasiekė elito lygos antirekordą, nes nė karto nesugebėjo laimėti. 

Po sezono Federacija nusprendė turnyro dalyvių skaičių sumažinti iki 14 komandų.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Металлург value:rgb(0.8,0.0,0.0)
  id:Динамо value:blue
  id:Шахтёр value:orange
  id:Кривбасс value:red
PlotData=
  bar:Position width:15 color:white align:center
  from:1 till:2 shift:(0,19) text:"МAR" color:Металлург
  from:2 till:4 shift:(0,19) text:"Šahtar" color:Шахтёр
  from:4 till:6 shift:(0,19) text:"Krivbass" color:Кривбасс
  from:6 till:30.9 shift:(0,19) text:"Kijevo Dinamo" color:Динамо


### Galutinė komandų rikiuotė
* Čempionais tapo Kijevo „Dinamo“.

## 1999–2000 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinaliai (1/2 f.)
----

----

----

----

### Finalas
* Finalas įvyko 2000 m. gegužės 27 d.  
* Taurės likimas sprendėsi rungtynėse tarp Kryvyj Riho „Krivbas“ ir Kijevo „Dinamo“.
* Kijevo „Dinamo“ nugalėjo 1:0 ir tapo taurės savininkais.
* Penktą kartą Kijevo „Dinamo“ iškovojo Ukrainos futbolo taurę.
----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
Vilniaus troleibusų valdyba

**Vilniaus troleibusų valdyba** teikė keleivių vežimo ir aptarnavimo paslaugas troleibusais Vilniuje iki 1993 m. balandžio, tada pertvarkyta į UAB „Vilniaus troleibusai“.

## Istorija
Vilniaus troleibusų istorija skaičiuojama nuo **1956 m.** spalio mėnesio kai buvo įkurta Vilniaus troleibusų valdybą. Buvo nutiestas 7,8 km ilgio kontaktinis tinklas, pastatytas parkas 25 troleibusams. Lapkričio 3 dieną į Vilniaus gatves išriedėjo pirmieji 7 MTB-82D troleibusai „Antakalnis – Stotis“ maršrutu. Kitais metais buvo atidarytas antras maršrutas „Stotis – Žvėrynas“. Kasmet buvo tiesiamos kontaktinio tinklo linijos, atidaromi nauji maršrutai, įsigyjami naujesnių tipų troleibusai. Nuo 1960 m. parkas įsigydavo čekiškus troleibusus: „Škoda-8Tr“ ir “Škoda-9Tr“.

**1967 m**. Vilniuje veikė 13 maršrutų, kurių bendras ilgis – 217 km, parkas turėjo 159 troleibusus. Iki 1975 metų buvo įrengti bemaž visi šiandien veikiantys maršrutai.

**Nuo 1981 metų** troleibusų parkas įsigydavo techniškai modernesnius „Škoda-14Tr“ troleibusus. Besiplečiant elektrinio transporto tinklui, įmonė nepajėgė sutalpinti transporto priemonių, todėl 1961 metais pradėta rekonstruoti troleibusų parką. Po rekonstrukcijos parke tilpo 120 troleibusų.

Augant miestui didėjo keleivių srautai, jiems pervežti reikėjo vis didesnio troleibusų kiekio. Parkas 1982 m. negalėjo sutalpinti – turėtų 278 troleibusų, todėl buvo pradėta rengti antrojo troleibusų parko projektą. Antrasis troleibusų parkas buvo atidarytas 1985 m.  gruodžio 25 d. Viršuliškių mikrorajone. Jame galima buvo aptarnauti 150 troleibusų. Bendras 297 troleibusų kiekis buvo paskirstytas abiem parkams, todėl palengvėjo darbuotojų darbo sąlygos, transporto priemonių techninė priežiūra ir pagerėjo keleivių aptarnavimas.

1993 m. balandį valdyba reorganizuota į UAB „Vilniaus troleibusai“ (steigėja/savininkė Vilniaus miesto savivaldybė).

## Eksploatuoti troleibusų modeliai

## Šaltiniai
Afleitdeikas

**Afsleitdeikas** () – Nyderlanduose esanti 32 km  ilgio damba, atitverianti Šiaurės jūros įlanką Zeiderzę, sauganti nuo potvynių. Apsauginis pylimas buvusią seklią jūros įlanką pavertė gėlavandeniu Eiselio ežeru, sujungė Šiaurės Olandijos ir Fryzijos provincijas. Dambos galuose įrengtos šliuzų sistemos praleisti laivams, nuleisti Eiselio ežero vandeniui į jūrą (ežerą maitina kelios upės), drenuoti polderiams. Viršuje nutiestas greitkelis A7, dviračių takas.

## Duomenys

Damba įrengta 1927–1933 m. Jos plotis – 90 m, pradinis aukštis virš jūros lygio – 7,25 m. Į pylimą buvo supilta 23 mln. m³ grunto ir 13,5 mln. m³ riedulių. Statybose dalyvavo 4-5 tūkst. darbininkų.


Afsluitdijk met standbeeld Lely.jpg|Dešinėje – paminklas projekto inžinieriui Cornelis Lely
Afsluitdijk - The Tower.jpg|Apžvalgos bokštas
Afsluitdijk (1).jpg|Vaizdas iš aukštai
Lorentzsluizen, spui- en schutsluizen.jpg|Šliuzai
RM516501 - Kornwerderzand (foto 2).jpg|Gynybiniai statiniai


## Nuorodos

* Afsleitdeikas  (anglų k.)
Ukrainos futbolas 1997–1998 m.

**[[Ukraina|Ukrainos]] futbolo varžybos [[1997]]–[[1998]] m.**
*  prasidėjo 1997 m. liepos 9 d., baigėsi 1998 m. birželio 20 d.;
* s turnyras prasidėjo 1997 m. liepos 14 d., o finalas įvyko 1998 m. gegužės 31 d.

## Čempionatas

7-asis Ukrainos futbolo čempionatas buvo žaidžiamas nuo 1997 m. liepos 9 iki 1998 m. birželio 20 d. Nugalėtojais tapo Kijevo „Dinamo“, o Donecko „Šachtar“ buvo antri. Lvovo „Karpati“ kiek netikėtai užėmė trečią vietą. O Odesos „Čornomorecʹ“ iškrito iš elito lygos.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Шахтёр value:orange
  id:Динамо value:blue
PlotData=
  bar:Position width:15 color:white align:center
  from:1 till:5 shift:(0,19) text:"Šahcer" color:Шахтёр
  from:5 till:19 shift:(0,19) text:"Dinamo" color:Динамо
  from:19 till:21 shift:(0,19) text:"Šahcer" color:Шахтёр
  from:21 till:30.9 shift:(0,19) text:"Dinamo" color:Динамо


### Galutinė komandų rikiuotė
* Čempionais tapo Kijevo „Dinamo“.

## 1997–1998 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinalio rungtynės
#### Pirmosios rungtynės
----

----
----

----

#### Atsakomosios rungtynės
----

*[[FK Dinamo Kiïv|Kijevo „Dinamo“]] laimėjo bendru rezultatu 5-2 ir pateko į finalą.*
----

----

*[[FK Metalurg Donecʹk|Donecko „Metalurg“]] laimėjo bendru rezultatu 4-2 ir pateko į finalą.*
----

### Finalas

* 1998 m. gegužės 31 d. vykusiose finalo rungtynėse susitiko Kijevo CSKA ir Kijevo „Dinamo“.
* Kijevo „Dinamo“ nugalėjo 2:1 ir tapo taurės savininkais. 
* Trečią kartą Kijevo „Dinamo“ iškovojo Ukrainos futbolo taurę.

----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
Ukrainos futbolas 2001–2002 m.

**[[Ukraina|Ukrainos]] futbolo varžybos [[2001]]-[[2002]] m.**
*  prasidėjo 2001 m. liepos 7 d., baigėsi 2002 m. birželio 11 d.;
* s turnyras prasidėjo 2001 m. liepos 14 d., o finalas įvyko 2002 m. gegužės 26 d.

## Čempionatas

11-asis Ukrainos futbolo čempionatas buvo žaidžiamas nuo 2001 m. liepos 7 iki 2002 m. birželio 11 d. Nugalėtojais tapo Donecko „Šachtar“, o Kijevo „Dinamo“ buvo antri. Pirmas sezonas, kai buvo nukarūnuoti kijeviečiai, kuriems trūko vieno taško iki „šachtininkų“. Donecko „Metalurg“ užėmė trečią vietą.

Po sezono buvo nuspręsta padidinti komandų skaičių iki 16 dalyvių.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:26.9
ScaleMajor = unit:year increment:1 start:1
TimeAxis = orientation:horizontal
Colors =
  id:Металлург value:white
  id:Динамо value:blue
  id:Шахтёр value:orange
PlotData=
  bar:Position width:15 color:white align:center
  from:1 till:2 shift:(0,19) text:"Dinamo" color:Динамо
  from:2 till:4 shift:(0,19) text:"D.Met" color:Металлург
  from:4 till:13 shift:(0,19) text:"Šahtar" color:Шахтёр
  from:13 till:25 shift:(0,19) text:"Dinamo" color:Динамо
  from:25 till:26.9 shift:(0,19) text:"Šahtar" color:Шахтёр


### Galutinė komandų rikiuotė
* Čempionais tapo Donecko „Šahtar“.

**Pastaba.** Sprendimą dėl užimamų 4,5,6 vietų priėmė UFF.

### Pereinamosios rungtynės

Oleksandrijos „Poligraftehnika" ir Žitomiro „Polesė“ žaidė rungtynes dėl vietos elito lygoje. Oleksandrijos "Poligraftehnika" nugalėjo 1:0 ir apgynė teisę būti elito lygoje.

## 2001–2002 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinaliai (1/2 f.)
#### Pirmosios rungtynės
----

----
----

----

#### Atsakomosios rungtynės
----


*[[FK Šahtar Donecʹk|Donecko „Šahtar“]] nugalėjo bendru rezultatu 3:2 ir pateko į finalą.*
----
----


*[[FK Dinamo Kiïv|Kijevo „Dinamo“]] nugalėjo bendru rezultatu 3:1 ir pateko į finalą.*
----

### Finalas

* Finalas įvyko 2002 m. gegužės 26 d.
* Donecko „Šahtar“ ir Kijevo „Dinamo“ rungtynėse po pagrindinio laiko rezultatas buvo lygus 2:2. 
* Pratęsimo metu pergalę išplėšė "šachtininkai". Galutinis rezultatas 3:2.
* Tai ketvirtasis kartas, kai triumfavo Donecko „Šahtar“.
----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
FK Polissja Žitomir

**Žitomiro "Polissja“** – buvęs Ukrainos futbolo klubas iš Žytomyro.

## Istorija
Klubas įkurtas 1959 m. "Avanhardo" pavadinimu. Po to dar keletą kartų keitėsi klubo pavadinimai.

Klubas bankrutavo 2005 m. 

## Pasiekimai
Niekada nežaidė Ukrainos aukščiausioje lygoje. Geriausias klubo pasiekimas ketvirtoji vieta Pirmoje lygoje.

2001–2002 metų sezone Pirmoje lygoje užimta ketvirta vieta lėmė galimybę pasivaržyti dėl patekimo į Premjer lygą, bet šias rungtynes pralaimėjo ir liko Pirmoje lygoje.

## Spalvinė gama
Geltona, žalia, juoda.

## Išnašos

## Nuorodos
* Оficiali klubo svetainė
* zhzh.info (informacija)
Fort Peko užtvanka

**Fort Peko užtvanka** () – didžiausia iš 6 užtvankų, įrengtų ant Misūrio upės JAV, Montanos valstijoje, šalia Fort Peko miestelio. Suformuotas tvenkinys vandens tiekimui, įrengta hidroelektrinė ir apsauginė damba nuo potvynių.

Užtvankos statybos vyko nuo 1933 iki 1940 m. Elektros energijos gamyba pradėta 1943 m. liepos mėn. 

## Duomenys

Užtvankos ilgis – 6,4 km, daugiau kaip 76 m aukščio. Pylimo pagrindo plotis – 1 100 m, keteros – 15 m. Ji yra didžiausia hidrauliškai suplauto grunto užtvanka JAV. Suformuota 22,8 km³ tūrio, daugiau kaip 210 km ilgio vandens saugykla, kurios veidrodinis paviršius užima 990 km². Tai penktas pagal dydį dirbtinis ežeras JAV. Sumontuotos 5 vertikalios Frensio turbinos, kurių bendras galingumas 185 MW. Per metus pagaminama 1 048 GWh elektros energijos.

## Nuorodos

* Fort Peko užtvanka (''fortpeckdam.com'')
* Fort Peko užtvanka. (''U.S. Army Corps of Engineers'')
Vilniaus autobusų parkas (kontora)

**Vilniaus autobusų parkas** – valstybinė kontora, teikusi keleivių vežimo ir aptarnavimo paslaugas autobusais Vilniuje. 1995 reorganizuota į specialiosios paskirties SP UAB Vilniaus autobusų parkas.

## Istorija
1945 m. lapkričio 18 d. įkurta Vilniaus keleivių susisiekimo kontora. Autobusų parką sudarė 17 senų suremontuotų trofėjinių (vokiečių armijos paliktų) autobusų, taip pat žmonių vežimui pritaikytos „tritonės” – sunkvežimiai ZIS-5, gauti iš rusų kariuomenės. 

1946 m. kovo 13 d. Vilniuje pradedamas reguliarus keleivių susisiekimas: atidaromas pirmas reguliarus maršrutas „Žvėrynas-Geležinkelio stotis”, o netrukus autobusai pradėjo kursuoti dar dviem maršrutais. 

1959 m. Vilniaus keleivių susisiekimo kontora pavadinama *Vilniaus autobusų parku*. 

1964 m. Verkių gatvėje pastatyta dabartinė autobusų parko gamybinė bazė. 

1992 m. Vyriausybės nutarimu kontora *Vilniaus autobusų parkas* perduodamas į Vilniaus miesto savivaldybės pavaldumą.

1995 m. perregistruota UAB, akcijos perduotos Vilniaus miesto savivaldybei, suteiktas specialios paskirties įmonės statusas ir pavadinta SP UAB „Vilniaus autobusų parkas“.

## Eksploatuoti autobusų modeliai

## Šaltiniai
SP UAB Vilniaus autobusų parkas

**SP UAB "Vilniaus autobusų parkas"** - specialios paskirties įmonė, 1995–2003 m. teikusi keleivių vežimo ir aptarnavimo paslaugas autobusais Vilniuje. Tada reorganizuota į UAB „Vilniaus autobusai“.

## Istorija
1995 m. Vilniaus miesto savivaldybės kontora ''Vilniaus autobusų parkas'' įregistruojamas kaip uždaroji akcinė bendrovė, visos akcijos perduodamos Vilniaus miesto savivaldybei, suteikiamas specialios paskirties įmonės statusas. 

2001 m. pavasarį atliktas didelis parko atnaujinimas, pakeisti autobusų garažiniai numeriai. Nupirkti nenauji užsienietiški (ypač Skandinavijos) autobusai, jais pakeisti itin seni autobusai. 

2003 m. pradžioje, atsisakant specialiosios paskirties įmonės statuso, savivaldybė įmonę pervadino į UAB „Vilniaus autobusai“.

## Eksploatuoti autobusų modeliai

## Šaltiniai
Vidurio Irano kalnai

**Vidurio Irano kalnai** – Irano kalnyno vidurinėje dalyje esantis kalnų masyvas. Ilgis iš šiaurės vakarų į pietryčius apie 1000 km, plotis iki 300 km. Aukščiausia vieta – Hazarano kalnas (4420 m, Kuhrudo kalnagūbrio pietryčiuose). Vyraujantis aukštis 2000–2500 m. Sudaryti iš vulkaninių ir nuosėdinių uolienų. Būdingi kalnų dykumų, pusdykumių, stepių kraštovaizdžiai.

## Šaltiniai
Ukrainos futbolas 2000–2001 m.

**[[Ukraina|Ukrainos]] futbolo varžybos [[2000]]-[[2001]] m.**
*  prasidėjo 2000 m. liepos 12 d., baigėsi 2001 m. birželio 19 d.;
* s turnyras prasidėjo 2000 m. spalio 16 d. , o finalas įvyko 2001 m. gegužės 27 d.

## Čempionatas

10-asis Ukrainos futbolo čempionatas buvo žaidžiamas nuo 2000 m. liepos 12 iki 2001 m. birželio 19 d. Nugalėtojais tapo Kijevo „Dinamo“, kurie šiame sezone iki paskutiniųjų turų kovojo su "šachtininkais" ir tapo čempionais vos vieno taško persvara. Donecko „Šachtar“ buvo antri, nors iki 25 turo lyderiavo. FK Dnìpro užėmė trečią vietą.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:26.9
ScaleMajor = unit:year increment:1 start:1
TimeAxis = orientation:horizontal
Colors =
  id:Динамо value:blue
  id:Шахтёр value:orange
  id:Кривбасс value:red
PlotData=
  bar:Position width:15 color:white align:center
  from:1 till:5 shift:(0,19) text:"Krivbass" color:Кривбасс
  from:5 till:16 shift:(0,19) text:"Šahtar" color:Шахтёр
  from:16 till:17 shift:(0,19) text:"Kijevo Dinamo" color:Динамо
  from:17 till:21 shift:(0,19) text:"Šahtar" color:Шахтёр
  from:21 till:23 shift:(0,19) text:"Kijevo Dinamo" color:Динамо
  from:23 till:25 shift:(0,19) text:"Šahtar" color:Шахтёр
  from:25 till:26.9 shift:(0,19) text:"Kijevo Dinamo" color:Динамо


### Galutinė komandų rikiuotė
* Čempionais tapo Kijevo „Dinamo“.

## 2000–2001 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinaliai (1/2 f.)
----

----
----

----

### Finalas

* Finalas įvyko 2001 m. gegužės 27 d.
* Donecko „Šahtar“ ir Kijevo CSKA rungtynėse po pagrindinio laiko rezultatas buvo lygus 1:1. 
* Pratęsimo metu pergalę išplėšė "šachtininkai". Galutinis rezultatas 2:1.
* Donecko „Šahtar“ trečią kartą klubo istorijoje iškovojo šalies taurę.

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
Hautribdeikas

**Hautribdeikas** () – Nyderlanduose įrengta damba, skirianti Markermerio ir Eiselio ežerus. Per ją nutiestas regioninis automobilių kelias N302, jungiantis Lelistado ir Enkheizeno miestus, šiaurės rytų pusėje yra ir dviračių takas. Transporto pranešimuose ši vieta dar vadinama **Lelistado–Enkheizeno damba**. Keliu kasdien pravažiuoja apie 8 500 automobilių, greitis ribojamas iki 100 km/val. Dambos galuose laivams praleisti įrengti šliuzai. Tarp abiejų ežerų Enkheizeno pusėje pastatytas laivų akvedukas (*naviduct*).

30 km ilgio, 68 m pločio damba pastatyta 1963–1975 m., įgyvendinant Šiaurės jūroje buvusios Zeiderzės įlankos pertvarkymo projektą. Buvo numatyta įrengti *Markerwaard* polderį, bet projektas kol kas lieka neįgyvendintas, čia tyvuliuoja Markermerio ežeras. Dambos viduryje pastatyta atsarginė *Trintelhaven* prieplauka, įrengtas restoranas, AM dažnio radijo stotis su 54 m antenos bokštu.

## Galerija


Zuiderzeewerke.png|Lelistado–Enkheizeno damba žemėlapyje
Houtribdijk.jpg|Pylimu driekiasi kelias 
Houtribsluis.JPG|Šliuzai
Krabbersgat naviduct, Enkhuizen, Netherlands.jpg|Laivų akvedukas  


## Nuorodos

* Hautribdeikas vaizdo įraše (''youtube.com'')
Vidurio Vokietijos kanalas

**Vidurio Vokietijos kanalas** () – laivybinis kanalas, besidriekiantis per vidurio Vokietiją ir jungiantis Emso, Vėzerio bei Elbės upes. Priklauso Reiną ir Oderį jungiančių kanalų tinklui. Ilgis – 325,7 km. Mažiausias gylis – 3 m. Įrengti 3 šliuzai. Kanalas pritaikytas iki 1000 t talpos laivams.

Seniau kanalas plačiai naudotas akmens anglių ir geležies rūdos gabenimui. 1973 m. juo buvo pergabenta 12,2 mln. tonų krovinių. Kanalas iškastas 1905–1938 m.

Svarbiausi miestai prie kanalo: Hanoveris, Peinė, Braunšveigas, Mindenas, Volfsburgas.

## Šaltiniai
UAB Vilniaus autobusai

**UAB „Vilniaus autobusai“** – įmonė, teikusi keleivių vežimo ir aptarnavimo paslaugas autobusais Vilniuje nuo 2003 m. pradžios iki 2011 m. lapkričio 4 d., kai įmonė buvo reorganizuota į UAB „Vilniaus viešasis transportas“.

## Istorija

2003 m. pradžioje, Vilniaus savivaldybė, atsisakant specialiosios paskirties įmonės statuso, pakeitė SP UAB „Vilniaus autobusų parkas“ pavadinimą į UAB „Vilniaus autobusai“.

2003 m. viduryje nupirkta 14 naujų žemagrindžių Mercedes Benz autobusų: 4 mažesnius 9,5 metrų ilgio ir 45 vietų CITO bei 10 standartinio ilgio 85 vietų CITARO. Pirmieji nauji autobusai po 4 metų pertraukos.

2004 m. bendrovė su konkurso nugalėtoju „VOLVO Bus Corporation” sudarė sutartį dėl 90 vnt. naujų Volvo autobusų pirkimo. VOLVO Bus Corporation pagamino ir per 3 metus kasmet patiekė po 30 (20 vnt. – 12 m. ir 10 vnt. – sudvejintų 18 m.) autobusų. Atnaujintas trečdalis autobusų parko.

2007–2011 m. pirkti nenauji suslėgtomis gamtinėmis dujomis varomi autobusai.

2011 m. lapkričio 4 d. įmonė reorganizuota į UAB „Vilniaus viešasis transportas“.

## Eksploatuoti autobusų modeliai

## Šaltiniai
Viduržemio kalbos

**Viduržemio kalbos** – Pietų Europos ir Viduržemio jūros salų kalbos, nepriskiriamos indoeuropiečių ar semitų-chamitų kalbų šeimoms. Vienintelė tebevartojama iš šių kalbų yra baskų, kitos išnyko dar antikiniais laikais:
* Pirėnų pusiasalio iberų;
* ikiromaniškosios Italijos kalbos (etruskų, paleosardinų, retų, šiaurės picėnų, sikanų, galbūt ligūrų);
* Rytų Viduržemio jūros salų kalbos (kipriečių-minojiečių, eteokretiečių, eteokipriečių, Kretos linijinio A rašto, Lemno stelos).

Viduržemio kalbos žinomos iš neiššifruotų įrašų (stelų, akmens raižinių), tikrinių vardų, užuominų antikiniuose šaltiniuose, taip pat gausaus kalbinio posluoksnio senovės graikų, lotynų ir kt. indoeuropietiškose šio regiono kalbose.

Kartais prie Viduržemio kalbų dar priskiriamos Kaukazo ir azianinės kalbos. Viduržemio kalbos menkai ištirtos, dalis – neiššifruotos, jų tarpusavio santykiai bei giminystė su kitomis kalbomis nežinomi.

## Taip pat skaitykite
* Senoji Europa
* ikiindoeuropietiškos kalbos

## Šaltiniai